Verwag nog sport op Showmax, sê MultiChoice | Netwerk24
Kaartjies vir MSL nou beskikbaar
Kaartjies vir die Mzansi-superliga (MSL), wat in November en Desember beslis word, is Maandag beskikbaar gestel.
Tonga se rugbyspan het van krag tot krag gegaan in die Wêreldbeker-toernooi en het nogmaals benadruk watter rol die Pasifiese eilandspanne in wêreldrugby kan speel.
Pieter, Kyle red Cobras met kolfrekord
’n Rekordvennootskap van 268 lopies om die vierde paaltjie tussen Pieter Malan (120, 272 balle, 16x4) en Kyle Verreynne (155, 207 b, 21x4;1x6) het die Cape Cobras goed geplaas op die eerste dag van die meerdagkragmeting teen die Titans.
Deur Francois Williams 18 Junie 2019 17:33
Multichoice het sy aantal aktiewe gebruikers van internetgebaseerde televisie- en videovermaak – dus DStv Now en Showmax – in die afgelope boekjaar verdubbel.
Showmax groei, maar MultiChoice sê nie hoeveel mense daarop ingeteken is nie.
Die groep sê in sy eerste stel jaarresultate sedert sy ontknoping van Naspers in Februarie vanjaar al sy intekenare – satelliettelevisie ingesluit – het met 12% tot 15,1 miljoen gestyg.
Net in Suid-Afrika alleen het intekenare met 8% of 500 000 tot 7,4 miljoen gegroei, alles ondanks druk op verbruikers se beursies. Maar plaaslik het sy DStv premiekykers gedros en afgeskaal, want die premiedienste wat DStv Premium en Compact Plus insluit het sowat 100 000 intekenare verloor. Die totale aantal intekenare in hierdie kategorie het met 7% tot 1,5 miljoen gekrimp.
In die res van Afrika was die groei 17% of 1,1 miljoen tot 7,7 miljoen.
Dit is die eerste keer dat MultiChoice meer intekenare in die res van Afrika as in Suid-Afrika self het.
Tim Jacobs, finansiële hoof van MultiChoice, sê die groep se internetgebaseerde videodienste het hul intekenare verdubbel te midde van groeiende mededinging van plaaslike diensverskaffers soos Vodacom en Cell C, wat hul eie stromingsdienste bied, asook internasionale mededingers soos Netflix en YouTube.
Die groep maak steeds nie bekend hoeveel intekenare Showmax het nie.
Te midde van die sterk mededinging van stromingsdienste het MultiChoice met sportuitsendings via Showmax begin eksperimenteer, en Jacobs meen hulle sal nog meer hiervan probeer.
Die twee hoofmikpunte met Showmax is om die gebruikerservaring te verbeter en om die stelsel wat aanbevelings aan die kyker doen, op te knap.
MultiChoice se syfers vir die boekjaar tot einde Maart lyk só:
Omset groei met 6% tot R50,1 miljard
Handelswins groei met 11% tot R7 miljard(as wisselkoers-effek uitgelaat is, was die groei 27%)
Kernwesensverdienste groei met 10% tot R1,8 miljard
Besparings van R1,3 miljard is behaal, wat 25% meer is as die vorige boekjaar
Jacobs sê hy is relatief positief oor die groep se notering in Februarie. Die aandeelprys was met notering R95 en het sedertdien tot sowat R128 gegroei. Plaaslike institusionele beleggers soos die Openbare Beleggingskorporasie, Allan Gray, Prudential en Coronation het almal hul belang in die maatskappy uitgebrei en hulle besit saam nou al sowat 60% van MultiChoice.
In die res van Afrika kon MultiChoice dit regkry om handelsverliese te laat krimp. Jacobs verduidelik die onderneming sukkel in van die Afrikalande soos Angola, Ghana en Zambië weens die skerp verswakking in hul plaaslike geldeenhede.
Groei van intekenare in die res van Afrika was egter die sterkste sedert die blink jare in 2015 en 2016.
Jacobs is positief dat MultiChoice nog verdere vet in sy bedrywighede kan sny. In die afgelope jaar is R1,3 miljard se besparings behaal, wat 25% beter is as die vorige jaar.
Die teiken is om sowat R1 miljard se besparings per jaar te kan haal, en Jacobs glo daar is nog ’n paar jaar oor waarin sulke besparings behaal kan word.
Netwerk24 is ’n publikasie van Media24, ’n filiaal van Naspers. Naspers het in Februarie sy belang in MultiChoice aan sy aandeelhouers uitgekeer. Naspers self maak Vrydag sy resultate bekend.
Meer oor: Multichoice | Showmax | Media | Internet | Video | Televisie | Stromingsdienste | Betaaltelevisie
MultiChoice se intekenare groei met 8% in SA
Besluit geneem oor Ghoemas se toekoms
MultiChoice reageer op AfriForum se Steve-dispuut
GEPF wil glo sy 16%-belang in Naspers snoei